Komisijos reglamentas (EB) Nr. 805/1999
1999 m. balandžio 16 d.
nustatantis tam tikras priemones, skirtas įgyvendinti Tarybos reglamentą (EB) nr. 718/1999 dėl Bendrijos laivyno pajėgumo politikos skatinti vidaus vandenų transportą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. kovo 29 d. Tarybos reglamentą (EB) nr. 718/1999 dėl Bendrijos laivyno pajėgumo politikos skatinti vidaus vandenų transportą [1], ypač į jo 9 straipsnio 3 dalį,
kadangi, laikantis Reglamento (EB) nr. 718/1999 7 straipsnio nuostatų, Komisija privalo nustatyti praktines priemones pirmiau minėtame reglamente apibrėžtai Bendrijos laivyno pajėgumų politikai įgyvendinti;
kadangi patartina išlaikyti specialiųjų įmokų dydžius ir lygiaverčius tonažus, nurodytus Komisijos reglamentuose (EEB) Nr. 1102/89 [2], su paskutiniais pakeitimais, padarytais Reglamentais (EB) Nr. 241/97 [3] ir (EB) Nr. 241/97, nes jie pasirodė tinkami;
kadangi patartina pakoreguoti įvairius santykius, nurodytus Reglamento (EB) nr. 718/1999 4 straipsnyje, pagal Komisijos reglamentus (EB) Nr. 2812/94 [4] tanklaiviams, (EB) Nr. 2310/96 [5] stūmikams ir (EB) Nr. 742/98 [6] sausakrūviams laivams;
kadangi, norint užtikrinti tarpusavio finansinę paramą tarp vidaus vandenų kelių fondų, patartina Komisijai, padedamai įvairių institucijų, kiekvienų metų pradžioje įrašyti į sąskaitas lėšas iš rezervinių fondų ir subalansuoti sąskaitas, jei buvo imtasi naujų gerinimo priemonių;
kadangi apie šiuo reglamentu nustatytas priemones buvo tartasi su suinteresuotosiomis valstybėmis narėmis ir organizacijomis, atstovaujančiomis vidaus vandenų kelių transportui Bendrijos lygiu,
PRIĖMĖ ŠĮ REGLAMENTĄ:
1 straipsnis
Šiuo reglamentu nustatomas Reglamento (EB) nr. 718/1999 7 straipsnyje nurodytų specialiųjų įmokų dydis, taisyklės "sena už nauja" santykiai ir praktinės priemonės Bendrijos laivyno pajėgumų politikai įgyvendinti.
SPECIALIOSIOS ĮMOKOS
2 straipsnis
1. Specialiosios įmokos už įvairių tipų ir kategorijų laivus turi būti nuo 70 % iki 115 % tokių dydžių:
- Sausakrūviai laivai:
- savaeigės baržos: 120 EUR už toną,
- stumiamosios baržos: 60 EUR už toną,
- lichteriai: 43 EUR už toną.
- Tanklaiviai:
- savaeigės baržos: 216 EUR už toną,
- stumiamosios baržos: 108 EUR už toną,
- lichteriai: 39 EUR už toną.
- Stūmikai:
180 EUR/kW tiesiškai padidinant iki 240 EUR/kW, jei varomoji galia yra lygi arba didesnė kaip 1000 kW.
2. - Laivams, kurių dedveitas yra mažesnis kaip 450 tonų, šio straipsnio 1 dalyje nurodytų specialiųjų įmokų maksimalus dydis sumažinamas 30 %.
- Laivams, kurių dedveitas yra nuo 450 tonų iki 650 tonų, specialiųjų įmokų maksimalus dydis sumažinamas 0,15 % už kiekvieną toną, kuria laivo dedveitas yra mažesnis kaip 650 tonų.
- Laivams, kurių dedveitas yra nuo 650 tonų iki 1650 tonų, specialiųjų įmokų maksimalus dydis tiesiškai didėja nuo 100 % iki 115 %. Laivams, kurių dedveitas yra didesnis kaip 1650 tonų, specialiųjų įmokų maksimalus dydis yra 115 %.
3. Specialiosios įmokos, išreikštos eurais, konvertuojamos į atitinkamų fondų valiutas keitimo kursu tarp euro ir eurą įsivedančių valstybių narių valiutų, nurodytu Tarybos reglamente (EB) Nr. 2866/98 [7].
LYGIAVERTIS TONAŽAS
3 straipsnis
1. Laivų savininkui pradėjus eksploatuoti vieną iš Reglamento (EB) Nr. 718/99 4 straipsnyje nurodytų laivų ir pateikus pašalinti iš apyvartos kito tipo laivą ar laivus, kiekvienoje iš toliau nurodytų dviejų laivų kategorijų, taikant tokius korekcijos koeficientus, nustatomas būtinas įvertinti lygiavertis tonažas:
- Sausakrūviai laivai:
- savaeigės baržos, kurių tonažas yra didesnis kaip 650 tonų: 1,00,
- stumiamosios baržos, kurių tonažas yra didesnis kaip 650 tonų: 0,50,
- lichteriai, kurių tonažas yra didesnis kaip 650 tonų: 0,36.
- Tanklaiviai:
- savaeigės baržos, kurių tonažas yra didesnis kaip 650 tonų: 1,00,
- stumiamosios baržos, kurių tonažas yra didesnis kaip 650 tonų: 0,50,
- lichteriai, kurių tonažas yra didesnis kaip 650 tonų: 0,18.
2. Laivams, kurių dedveitas yra mažesnis kaip 450 tonų, šio straipsnio 1 dalyje nurodyti koeficientai sumažinami 30 %. Laivams, kurių dedveitas yra nuo 450 tonų iki 650 tonų, šie koeficientai sumažinami 0,15 % už kiekvieną toną, kuria laivo dedveitas yra mažesnis kaip 650 tonų. Laivams, kurių dedveitas yra nuo 650 tonų iki 1650 tonų, šių koeficientų dydžiai tiesiškai didėja nuo 100 % iki 115 %.
"SENA UŽ NAUJA" SANTYKIAI
4 straipsnis
Nuo 1999 m. balandžio 29 d. laivai pradedami eksploatuoti laikantis Reglamento (EB) Nr. 718/1999 4 straipsnio 1 dalyje nurodytos sąlygos.
1) Sausakrūvių laivų santykis (santykis tarp senųjų laivų tonažo ir naujųjų laivų tonažo) yra 1:1.
2) Tanklaivių santykis yra 1,30:1.
3) Stūmikų santykis yra 0,75:1.
TARPUSAVIO FINANSINĖ PARAMA
5 straipsnis
1. Tam, kad į sąskaitas būtų įrašytos rezerviniame fonde esančios lėšos ar tarp įvairių fondų sąskaitų veiktų tarpusavio finansinės paramos priemonės, reikalaujamos Reglamento (EB) Nr. 718/1999 3 straipsnio 6 dalyje, kiekvienas fondas kiekvienų metų pradžioje praneša Komisijai tokią informaciją:
- fondo įplaukos praėjusiais metais, skirtos pašalinimo iš apyvartos išmokoms mokėti arba priemonėms, numatytoms Reglamento (EB) Nr. 718/1999 8 straipsnyje (Rdn),
- fondo praėjusiais metais prisiimti finansiniai įsipareigojimai dėl pašalinimo iš apyvartos išmokų arba priemonių, numatytų Reglamento (EB) Nr. 718/1999 8 straipsnyje (Pn),
- fondo likutis praėjusių metų sausio 1 d., likęs nuo įplaukų, skirtų pašalinimo iš apyvartos išmokoms mokėti arba priemonėms, numatytoms Reglamento (EB) Nr. 718/1999 8 straipsnyje (Sn).
2. Komisija, padedama fondo specialistų, remdamasi šio straipsnio 1 dalyje nurodyta informacija, nustato:
- bendrus fondų praėjusiais metais prisiimtus finansinius įsipareigojimus pašalinimo iš apyvartos išmokų arba priemonių, numatytų Reglamento (EB) Nr. 718/1999 8 straipsnyje (Pt),
- bendras visų fondų įplaukas praėjusiais metais (Rdt),
- bendrą visų fondų likutį praėjusių metų sausio 1 d. (St),
- pakoreguotuosius kiekvieno fondo metinius įsipareigojimus (Pnn), apskaičiuojamus taip:
P
=
P
R
+ S
×
- skirtumą tarp kiekvieno fondo metinių finansinių įsipareigojimų (Pn) ir pakoreguotųjų metinių įsipareigojimų (Pnn),
- sumas, kurias kiekvienas fondas, kurio metiniai finansiniai įsipareigojimai yra mažesni už pakoreguotuosius metinius įsipareigojimus (
P
P
), perveda į fondą, kurio metiniai finansiniai įsipareigojimai yra didesni už pakoreguotuosius metinius įsipareigojimus (
P
P
).
3. Kiekvienas susijęs fondas perveda šio straipsnio 2 dalies šeštojoje įtraukoje nurodytą sumą kitam fondui iki einamųjų metų kovo 1 d.
KONSULTACIJOS
6 straipsnis
Visais klausimais, susijusiais su Bendrijos laivyno pajėgumų politika ir šio reglamento pakeitimais, Komisija prašo pareikšti nuomonę grupės, sudarytos iš vidaus vandenų transportui Bendrijos lygiu atstovaujančių organizacijų ir suinteresuotųjų valstybių narių ekspertų. Ši grupė vadinama Bendrijos laivynų pajėgumų ir skatinimo politikos ekspertų grupe.
BAIGIAMOSIOS NUOSTATOS
7 straipsnis
Šis reglamentas įsigalioja 1999 m. balandžio 29 d.
Reglamentas (EEB) Nr. 1102/89 netenka galios šio reglamento įsigaliojimo dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. balandžio 16 d.